முஷ்க் புட்ஜி

முஷ்க் புட்ஜி அரிசி (Mushqbudji rice) என்பது பாசுமதி அல்லாத, குள்ளமான   தானிய மணிகளுடைய நறுமண அரிசி வகையாகும். இது முக்கியமாக இந்தியாவின் ஒன்றிய  பிரதேசமான சம்மு காசுமீரின் பள்ளத்தாக்கின் உயரமான பகுதிகளில் பயிரிடப்படுகிறது. இது அனந்த்நாக் மாவட்டத்தின் சாகம் பகுதியிலும், பட்காம் மாவட்டத்தின் பீர்வா பகுதியிலும் பொதுவாகவும் பரவலாகவும் பயிரிடப்படும் ஒரு நெற்பயிராகும். மேலும், காசுமீரில் உள்ள அனந்த்நாக் மற்றும் குல்காம் மாவட்டங்களிலும் உழவர்களால் நீர்ப்பாசன வசதியுடன் இது பயிரிடப்படுகிறது.

அதன் புவியியல் குறியீட்டின் கீழ், இது "முஷ்க் புட்ஜி அரிசி" என்று குறிப்பிடப்படுகிறது.[https://www.pacificpressagency.com/th/gallery/73817/73817 Kashmir's fragrant rice Mushk Budji gets Geographical Indication (GI) Tag.
Mubashir Hassan]

 பெயர் மரபு 
"முஷ்க் புட்ஜி" (मुश्क बुदजी) என்ற பெயர், வலிமையான மற்றும் இனிமையான வாசனையைக் குறிக்கும் பாரசீகச் சொல்லான "மஸ்க்" மற்றும் அப்பகுதியில் அரிசியைக் குறிக்கும் "புத்ஜி" ஆகிய சொற்களிலிருந்து உருவானது. முஷ்க் புத்ஜி என்றும் இது குறிப்பிடப்படுகிறது.

 விளக்கம் 
 முஷ்க் புட்ஜி அரிசியின் பண்புகள் மற்றும் பயன்கள் இங்கே கொடுக்கப்பட்டுள்ளன:

 சிறப்பியல்புகள் 
 இந்த அரிசி வகை ஒருவித கொட்டைச் சுவையையும், மெல்லக்கூடிய தன்மையையும், ஒளி ஊடுருவக்கூடிய தோற்றத்துடன் கூடிய வெளிர் தந்த நிறத்தையும் கொண்டுள்ளது. 

 பயன்கள் 
 இந்த அரிசியை வழக்கமான சமைத்த உணவுகளாகவோ அல்லது புலாவ், பிரியாணி மற்றும் கூழ்ம நிலைகள் போன்ற சமையல் குறிப்புகளில் சேர்த்தோ பல்வேறு வடிவங்களில் சுவைக்கலாம். முஷ்க் புட்ஜி அரிசி வகை பாரம்பரியமாக திருமண விழாக்களிலும் பண்டிகைகளிலும் பரிமாறப்படுகிறது. மேலும் முகலாயர் காலத்தில், சிறிநகரின் உள்ளூர் சந்தைகளில் இது 'அரச குடும்பத்தினருக்கான உணவு' என்று கூறி விற்கப்பட்டது.

Photo Gallery
காசுமீர் வேளாண்மைத் துறையில் ஆராய்ச்சியாளராகப் பணிபுரியும் குல்காமைச் சேர்ந்த விவசாயி ஜஹூர் அகமது ரேஷியின் இயல்பான ஒளிப்படங்கள்.

 சான்றுகள் 

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:இந்திய புவிசார் குறியீடுகள்